Diari Oficial de la Generalitat Valenciana


Sumari del DOGV 8238, del 20-02-2018 (2018/1193)

Informació pública de l'expedient de modificació substancial de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació porcina de 7.200 places de porcs d'engreix i planta de biometanització de purins i altres cosubstrats, ubicada en el terme municipal d'Ayora.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/1193


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de modificació substancial de l'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació porcina de 7.200 places de porcs d'engreix i planta de biometanització de purins i altres cosubstrats, ubicada en el terme municipal d'Ayora. [2018/1193]  
  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 016/17 IPPC, relatiu a División de Inversiones Agrícolas y Ganaderas, SL, amb CIF B78869239, que té com a objecte la modificació substancial de l'autorització ambiental integrada de l'explotació porcina.  
  
- Peticionari: División de Inversiones Agrícolas y Ganaderas, SL.  
- Emplaçament: parcel·les 2 i 4 del polígon 66 del terme municipal d'Ayora (València).  
- Projecte: projecte bàsic de modificació substancial d'ampliació d'autorització ambiental integrada. Estudi d'impacte ambiental. Memòria tècnica de millors tècniques disponibles.  
- Capacitat: 7.200 places de porcs d'engreix.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats les al·legacions que estimen convenients.  
  
Durant aquest termini les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, 77, de València, i en l'Ajuntament d'Ayora (València), on estaran exposats en hores d'atenció al públic.  
  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 18 de gener de 2018.- El director general del Canvi Climàtic i Qualitat Ambiental: Joan Piquer Huerga.